בין סגול ובין תכלת

לוגו כתב העת בין סגול ובין תכלתגיליון 6 מראה (חורף 2017) – מחווה ליצירות גדולות בספרות ובשירה
בין סגול ובין תכלת הוא כתב עת ספרותי בעברית.

מייסד כתב העת והעורך הראשי הוא פרופ' עפר עציון. כתב העת נוצר משיתוף פעולה בין עפר עציון לסיגל מגן, מתוך רעיון של קיום דיאלוג (למעשה פולי-לוג) עם יוצרים שונים, כל פעם סביב נושא אחר. רעיון זה משתקף גם בשמו של כתב העת המבטא באופן סימבולי דיאלוג בין סגול – ובין תכלת. כתב העת יוצא לאור מאז שנת 2016 שלוש פעמים בשנה במועדים – אביב, קיץ, סתיו/חורף. עד לאפריל 2024 יצאו לאור 25 גיליונות של כתב העת<ref name=":1" />.

== מבנה ותוכן ==
בין סגול ובין תכלת הוא כתב עת שבו שירה, פרוזה ואמנות חזותית משוחחים ביניהם. הדיאלוג מתבטא באופנים שונים – דיאלוג בין נושא הגיליון לבין היצירות והיוצרים, בין היצירות הספרותיות לבין יצירות האמנות, וכן בהיבט הצורני-עיצובי: בארבעת השערים של כל גיליון משובצים ציטוטים של משוררות ומשוררים עבריים ידועים, המתכתבים עם נושא השער.

כל גיליון נפתח ב"דיאלוג העוגן" – התכתבות לירית בין הוגי כתב העת, מגן ועציון, בשני שירים המשוחחים ביניהם בנושא הגיליון.

הגיליונות נחלקים לארבעה שערים שבהם משולבים, בהתאמה למהות השער, שירה ופרוזה לצד יצירות חזותיות של אמנים. מדי גיליון, שם כתב העת זרקור על יוצר/ת במדור "ריאיון עם סופר/ת או משורר/ת", איתם משוחחת עורכת הגיליונות טל איפרגן. בין היוצרים שהתארחו במדור זה: רוני סומק, איריס אליה הכהן, אביחי קמחי, חגית בת-אליעזר, ד"ר ניקולא יוזגוף-אורבך, ד"ר נורית צדרבוים, צביקה שטרנפלד, לורן מילק, טל בלופרב ואילן שיינפלד. עוד בין המדורים הקבועים של כתב העת: מדור מסות ומאמרים ומדור מומלצים.

בגיליונות כתב העת מתפרסמות מיצירותיהם של יוצרים ישראלים<ref></ref>, כתב העת נותן במה ליוצרים ותיקים ומוכרים לצד יוצרים צעירים, תוך מתן דגש על איכות היצירות ועל מקוריותן.

כתב העת יוצא גם במהדורה מודפסת איכותית וגם במהדורה דיגיטלית<ref name=":1"></ref> המתפרסמת באתר של בין סגול ובין תכלת.
גיליון 25 ואולי מחר (אביב 2024) – יצירות בהשפעת אירועי מלחמת חרבות ברזל

=== גיליונות כתב העת ===
גיליון 1 המקום המיוחד שלי, אביב 2016 | גיליון 2 אהבה?, קיץ 2016 | גיליון 3 ובחלומי, חורף 2016 | גיליון 4 התעוררות, אביב 2017 | גיליון 5 אגדה, קיץ 2017 | גיליון 6 מראה, חורף 2017 | גיליון 7 ילדותי השנייה, אביב 2018 | גיליון 8 שאון הזמן, קיץ 2018 | גיליון 9 כמעט, חורף 2018 | גיליון 10 נקודת מבט, אביב 2019 | גיליון 11 בצל המקרא, קיץ 2019 | גיליון 12 ובאין שליטה, חורף 2019 | גיליון 13 עד גבולות המותר, אביב 2020 | גיליון 14 זה רק געגוע, קיץ 2020 | גיליון 15 מבעד למסכה, חורף 2020 | גיליון 16 כמה טוב, אביב 2021 | גיליון 17 על הגבורה, קיץ 2021 | גיליון 18 על הגוף ועל הנפש, חורף 2021 | גיליון 19 רק על עצמי, אביב 2022 | גיליון 20 להושיט יד, קיץ 2022 | גיליון 21 אולי מעולם לא היית לי לכן לי תהיי, חורף 2022 | גיליון 22 אותי זה מצחיק, אביב 2023 | גיליון 23 בעת מגור, קיץ 2023 | גיליון 24 קפיצת הדרך, חורף 2023 | גיליון 25 ואולי מחר, אביב 2024.

גיליונות הראויים לציון מיוחד הם: גיליון 6 (מראה) שהיה מחווה ליצירות גדולות בספרות ובשירה, גיליון 7 (ילדותי השנייה), שבו התפרסמו תמונות ילדות של היוצרים, גיליון 18 (על הגוף ועל הנפש) – שהוקדש לשירה מחורזת וכלל מאמרים על החריזה, וגיליון 25 (ואולי מחר), שמרבית יצירותיו מושפעת מאירועי השבת השחורה.

== מערכת כתב העת ==
עפר עציון – מייסד כתב העת והעורך הראשי, טל איפרגן – עורכת הגיליונות, ציפי הראל – עורכת לשון, סיגלית עשת מ"סיפור פשוט" – מעצבת גרפית, ונדב ברק שמרכז את הקשר עם היוצרים.

משתתפים קבועים נוספים הם סיגל מגן (דיאלוג העוגן) ועמיקם יסעור (מסות ומאמרים).

== אירועי ספרות ותרבות ==
בין סגול ובין תכלת מקיים מעת לעת אירועי השקות, הכוללים הופעות של מוזיקאים ותיקים וצעירים. באירועים אלה ניתנת ליוצרים הזדמנות לדיאלוג פנים מול פנים – להתכנס יחדיו ולקרוא משיריהם. ההשקות מתקיימות במקומות שונים בישראל כדי לאפשר ליוצרים ולאורחים מאזורים שונים לקחת חלק באירוע. בין המקומות בהם התקיימו האירועים: תיאטרון הסטודיו בחיפה, בית הסופר<ref></ref> בתל אביב, בית היוצר (אקו"ם) בנמל תל אביב, מרכז חדרים<ref></ref> בחיפה, חותם הקפה ברמת השרון, הספרייה העירונית<ref></ref> בנוה שאנן, תיאטרון אלהמברה ביפו.

בנוסף לאירועי ההשקות, נותן כתב העת חסות לאירועי תרבות שונים. אחד מהם הוא התערוכה "אי ודאות"<ref></ref>, אותה אצר הצייר והמשורר אריה רובינוביץ. התערוכה התקיימה במשכן לתרבות ולאמנויות - בית נגלר בקריית חיים.

== הוצאה לאור ==
כתב העת יוצא לאור בהוצאה עצמאית בשם זה, ומשמש גם כבית הוצאה לאור עבור יוצרים.

=== ספרים נבחרים בהוצאה ===
* עפר עציון, לא מובן מאליו – ספר שירים חזותי<ref></ref>, 2017
* עפר עציון, מכל קצותיו – דיאלוגים בשירה<ref></ref>, 2018
* גדעון שטוסל, לדוג אומץ<ref></ref> – שירים, 2020
* נטלי גוטמן, תסביך האהבה<ref></ref> – רומן בסיפורת ובשירה, 2021
* עפר עציון, שלושה מצבים לביט – ספר ממוארים, 2023

== לקריאה נוספת ==
* ענת גרי-לקריף, [https://arttelling.co.il/אי-וודאות-תערוכה-חדשה-בחסות-כתב-העת-בין/ אי ודאות - תערוכה בחסות כתב העת בין סגול ובין תכלת], באתר ארט-טלינג, 20 ביוני 2021
* חגית בת אליעזר, [https://bkiovnhroh1.com/PAGE5759.asp על השקת גיליון 17 במרכז חדרים בחיפה], באתר בכיוון הרוח, 29 בנובמבר 2021
* יהורם גלילי, [https://bkiovnhroh1.com/PAGE6637.asp על השקת גיליונות 20–21 בתיאטרון אלהמברה ביפו], באתר בכיוון הרוח, 15 במרץ 2023

== קישורים חיצוניים ==
* [https://sagol-tchelet.com/ אתר בין סגול ובין תכלת]
* דף הפייסבוק של [https://www.facebook.com/sagol.tchelet?locale=he_IL בין סגול ובין תכלת]
* [https://www.nli.org.il/he/search?projectName=NLI#&q=any,contains,בין%20סגול%20ובין%20תכלת בין סגול ובין תכלת] בספרייה הלאומית

== הערות שוליים ==

2024 04
קטגוריה:ישראל: כתבי עת ספרותיים